钦定古今图书集成/明伦汇编/氏族典/第346卷 > 周昂
## 钦定古今图书集成/明伦汇编/氏族典/第346卷 > 周昂

按《金史周昂传》：“昂字德卿，真定人。父伯禄，字天锡，大
定进士，仕至同知沁南军节度使。昂擢第，调南和簿，
有异政，迁良乡令，入拜监察御史。路铎以言事被斥，
昂送以诗，语涉谤讪，坐停铨。久之，起为龙州都军，以
边功复召为三司官。昂孝友，喜名节，学术醇正，文笔
高雅，诸儒皆师尊之。既历台省，为人所挤，竟坐诗得”
罪，谪东海上。十数年，始入翰林，言事愈切。出佐三司，
非所好，从宗室承裕军。承裕失利，跳走上谷，众欲径
归，昂独不从。城陷，与其从子嗣明同死于难。嗣明，字
晦之。